„ Við eigum að takast á um orkumál . Hvort að reka eigi opinber orkufyrirtæki út frá því arðsemissjónarmiðum sem skili ríkissjóði arði eða hvort það eigi að líta til „ samfélagslegrar nýtingar “ og selja til dæmis orku til áburðarverksmiðju eða álvers í Skagafirði á lágu verði til að tryggja að störf verði til í völdum kjördæmum . Hvort að opinberir aðilar eigi að eiga öll orkufyrirtækin eða ekki . [...] Tökumst á málefnalega út frá ofangreindum forsendum og fyrirliggjandi staðreyndum , en festumst ekki bullumræðu um þriðja orkupakkann sem rekin er áfram af innihaldslausum hræðsluáróðri . “ 4 . Að opinbera Ólaf Ólafsson er ekki mannréttindabrot „ Það blasir við öllu skynsömu fólki að kæran er enn einn anginn í afar illa ígrunduðum og herfilega framkvæmdum spuna Ólafs Ólafssonar , almannatengla og lögmanna hans og síendurteknum tilraunum þeirra til að grafa undan trúverðugleika dómstóla og ríkja sem dæma menn eins og hann í fangelsi . Það sem hins vegar liggur fyrir er að þessir menn , sem telja aðrar reglur en hinar hefðbundnu gilda um sig , eru ekkert hættir að sparka í stoðirnar . Auglýsing Samandregið liggur nefnilega fyrir að Ólafur Ólafsson er ekki saklaus maður . Hann er dæmdur glæpamaður sem olli miklum samfélagslegum skaða með atferli sínu og ákvörðunum . Réttur hans til að halda blekkingum sínum leyndum getur ekki verið sterkari en réttur almennings , sem sat uppi með afleiðingar þeirra , til að vita um þær . Og það að svipta hulunni af Ólafi með löglega skipaðri rannsóknarnefnd getur ekki talist refsing gagnvart honum . “ „ Sigmundur Davíð hefur líka lært mjög vel að nýta sér hræðsluáróður til að auka fylgi og að viðurkenna aldrei mistök heldur öskra samsæri annarra gegn sér , yfirburðamanninum , þegar hann þó augljóslega gerir slík . Nema auðvitað trúverðugleika íslenskra stjórnmála og Alþingis . “ 2 . Íslenska kerfið sem bjó til skipulagða glæpastarfsemi „ Ísland er í dag einna þekktast í útlöndum fyrir spillingu . Það er einfaldlega staðreynd . Fyrir að hafa leyft bankamannastóði að fyrst blása upp og svo tæma bankakerfi að innan með blekkingum og lögbrotum með gríðarlegum afleiðingum fyrir almenning í landinu . Fyrir að vera heimsmeistarar í aflandsfélagaeign í skattaskjólum – sem er einvörðungu til þess að fela peninga frá réttmætum eigendum þeirra – miðað við höfðatölu líkt og opinberað var í Panamaskjölunum . Við erum þekkt fyrir að vera eina ríkið á EES-svæðinu sem er á gráum lista vegna ónógra peningaþvættisvarna . Og nú erum við þekkt fyrir að múta ráðherrum í Namibíu til að tryggja mjög ríkum frændum frá Akureyri tækifæri til að verða enn ríkari á kostnað samfélagslegrar uppbyggingar í landinu . “ 1 . Ofurstéttin sem er að eignast Ísland „ Snemma árs 2017 fóru útgerðir meðal annars fram á að ríkið tæki þátt í að greiða laun sjómanna , með því að gefa eftir skatt af fæðispeningum og dagpeningum vegna ferða - og dvalarkostnaðar . Að verða ríkari og valdameiri en öll tilefni standa til á meðan á því stendur ? “ Mest lesni leiðari ársins á Kjarnanum fjallar um eigendur útvegsfyrirtækja . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .